Document ID: 32014R0491

KOMMISSIONENS FORORDNING (EU) Nr. 491/2014
af 5. maj 2014
om ændring af bilag II og III til Europa-Parlamentets og Rådets forordning (EF) nr. 396/2005 for så vidt angår maksimalgrænseværdierne for ametoctradin, azoxystrobin, cycloxydim, cyfluthrin, dinotefuran, fenbuconazol, fenvalerat, fludioxonil, fluopyram, flutriafol, fluxapyroxad, ammoniumglufonisat, imidacloprid, indoxacarb, MCPA, methoxyfenozid, penthiopyrad, spinetoram og trifloxystrobin i eller på visse produkter
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (1), særlig artikel 14, stk. 1, litra a), og
ud fra følgende betragtninger:
(1)
Den 5. juli 2013 vedtog Codex Alimentarius-Kommissionen (CAC) (2) på forslag af Codexkomitéen for Pesticidrester (CCPR) Codex-maksimalgrænseværdier (CXL-grænseværdier) for ametoctradin, azoxystrobin, buprofezin, carbofuran, chlorothalonil, cycloxydim, cyfluthrin, cyromazin, dichlorvos, dicofol, diflubenzuron, dinotefuran, esfenvalerat, etofenprox, fenbuconazol, fenvalerat, fludioxonil, fluopyram, flutriafol, fluxapyroxad, ammoniumglufonisat, hexythiazox, imidacloprid, indoxacarb, MCPA, methoxyfenozid, penthiopyrad, phorat, pyraclostrobin, saflufenacil, sedaxan, spinetoram, spirotetramat, sulfoxaflor og trifloxystrobin.
(2)
Der er fastsat maksimalgrænseværdier for de pågældende stoffer i forordning (EF) nr. 396/2005 undtagen for dinotefuran, sedaxan og sulfoxaflor. Da dinotefuran, sedaxan og sulfoxaflor ikke er opført i bilag IV til forordning (EF) nr. 396/2005, gælder standardværdien på 0,01 mg/kg fastsat i artikel 18, stk. 1, litra b).
(3)
I overensstemmelse med WTO-aftalen om anvendelsen af sundheds- og plantesundhedsforanstaltninger (SPS-aftalen) bør maksimalgrænseværdierne tilpasses til internationale standarder, medmindre der foreligger en videnskabelig begrundelse for at opretholde et højere beskyttelsesniveau end fastsat i en international standard.
(4)
Som følge heraf har Unionen forelagt CCPR et forbehold om de foreslåede maksimalgrænseværdier for følgende pesticid/produkt-kombinationer: ametoctradin (kål, bladgrøntsager, forårsløg), buprofezin (te), chlorothalonil (alle produkter), cycloxydim (kål, æg), cyromazin (alle produkter), dichlorvos (æg, fjerkræ (spiselige slagtebiprodukter, fedt, kød), ris, hvede), dicofol (te), diflubenzuron (alle produkter), dinotefuran (kål, frugtgrøntsager, bladgrøntsager undtagen brøndkarse), fenvalerat (kailankål), fluxapyroxad (stenfrugter), ammoniumglufonisat (forskellige tropiske og subtropiske frugter, solbær og ribs, kartofler, stenfrugter), hexythiazox (alle produkter), imidacloprid (bladselleri), methoxyfenozid (cucurbitae), penthiopyrad (blomsterkål, stenfrugter, bladgrøntsager), phorat (alle produkter), saflufenacil (alle produkter), spinetoram (bladselleri, spinat og kål) og sulfoxaflor (alle produkter).
(5)
Derfor bør CXL-grænseværdierne for ametoctradin, azoxystrobin, cycloxydim, cyfluthrin, dinotefuran, fenbuconazol, fenvalerat, fludioxonil, fluopyram, flutriafol, fluxapyroxad, ammoniumglufonisat, imidacloprid, indoxacarb, MCPA, methoxyfenozid, penthiopyrad, spinetoram og trifloxystrobin indgå i forordning (EF) nr. 396/2005 som maksimalgrænseværdier, undtagen når de vedrører produkter, der ikke er opført i bilag I til forordningen, eller når de er fastsat til et lavere niveau end de nuværende maksimalgrænseværdier. De pågældende CXL-grænseværdier er sikre for forbrugerne i Unionen (3).
(6)
For så vidt angår fenvalerat og fludioxonil er der i Kommissionens forordning (EU) nr. 79/2014 (4) fastsat maksimalgrænseværdier for flere varer. Da den pågældende forordning anvendes fra den 19. august 2014, er det hensigtsmæssigt, at de maksimalgrænseværdier, der er fastsat for fenvalerat og fludioxonil, anvendes fra samme dato.
(7)
Forordning (EF) nr. 396/2005 bør derfor ændres i overensstemmelse hermed.
(8)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE FORORDNING:
Artikel 1
Bilag II og III til forordning (EF) nr. 396/2005 ændres som angivet i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den finder dog anvendelse fra den 19. august 2014 for så vidt angår maksimalgrænseværdierne for fenvalerat og fludioxonil i mangofrugter med kodenummer 0163030.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. maj 2014.

Labels: 0
3
17
6